7.9.2011 Den Europæiske Unions Tidende L 230/1 (Ikke-lovgivningsmæssige retsakter) FORORDNINGER KOMMISSIONENS GENNEMFØRELSESFORORDNING (EU) Nr. 891/2011 af 1. september 2011 om ændring af forordning (EF) nr. 194/2008 om forlængelse og styrkelse af de restriktive foranstaltninger over for Burma/Myanmar EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 194/2008 af 25. februar 2008 om forlængelse og styrkelse af de restriktive foranstaltninger over for Burma/Myanmar og ophævelse af forordning (EF) nr. 817/2006 (!), særlig artikel 18, stk. 1, litra b), og ud fra følgende betragtninger: (1) — Bilag V til forordning (EF) nr. 194/2008 indeholder en liste over de enheder, der ifølge forordningen er omfattet af visse eksport-, finansierings- og investeringsrestrik- tioner. (2) — Bilag VI til forordning (EF) nr. 194/2008 indeholder en liste over de personer, grupper og enheder, der ifølge forordningen er omfattet af indefrysning af pengemidler og økonomiske ressourcer. (3) — Rådets afgørelse 2011/504/FUSP (?) af 16. august 2011 erstatter bilag I og II til Rådets afgørelse 2010/232/FUSP af 26. april 2010 (). Rådets afgørelse 2010/232/FUSP får virkning ved forordning (EF) nr. 194/2008, for så vidt der kræves en indsats på EU-plan. Bilag V og VI til forordning (EF) nr. 194/2008 bør derfor ændres i over- ensstemmelse hermed. (4) — Med hensyn til de personer, der er identificeret i bilag IV til Rådets afgørelse 2011/239/FUSP, suspenderes virk- ningen af deres opførelse i bilag II til samme afgørelse. Derfor er det ikke hensigtsmæssigt at opføre deres navne i bilag VI til forordning (EF) nr. 194/2008. (5) — For at sikre, at de i denne forordning fastsatte foranstalt- ninger er effektive, bør denne forordning træde i kraft på dagen for offentliggørelsen — VEDTAGET DENNE FORORDNING: Artikel 1 1. Bilag V til forordning (EF) nr. 194/2008 erstattes af teksten i bilag I til nærværende forordning. 2. Bilag VI til forordning (EF) nr. 194/2008 erstattes af teksten i bilag II til nærværende forordning. Artikel 2 Denne forordning træder i kraft på dagen for offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 1. september 2011. På Kommissionens vegne For formanden Chef for Tjenesten for Udenrigspolitiske Instrumenter ()) EUT L 66 af 10.3.2008, s. 1. (?) EUT L 212 af 18.8 2011, s. 1. () EUT L 105 af 27.4.2010, s. 22.